open-index/open-wikipedia-markdown huggingface dataset:
Pale

**Pale** voi viitata seuraaviin:

## Henkilöitä

* Erkki Pale, suomalainen kirjailija ja tiedustelumies.
* Mimosa Pale, suomalainen performanssitaiteilija ja kuvanveistäjä
* Pauli "Pale" Saarinen, suomalainen säveltäjä ja harmonikansoittaja.

## Paikkoja

* Pale, antiikin aikainen kaupunki Kefallenian (nyk. Kefaloniá) saarella.
* The Pale, keskiaikainen Irlannin alue. 
* Pale, Itä-Sarajevon kunta Bosnia ja Hertsegovinassa Serbitasavallan entiteetissä.

## TV-sarja

* Pale Force, animoitu tv-sarja.

## Musiikki

* Pale Folklore, metalliyhtyeen Agallochin debyyttialbumi.
* The Pale Ontologist, rap-artisti Palefacen debyyttialbumi.

## Muuta

* pale, antiikin Olympian kisoissa käytetty painin muoto
Prezi

**Prezi** on esitysgrafiikka- ja tarinankerrontatyökalu ideoiden esittelemiseen ja niiden virtuaalisella kankaalla jakamiseen. Ohjelma toimii pilvipalveluna (SaaS). Prezi erottuu muista vastaavista ohjelmistoista sen zoomauskäyttöliittymällä (ZUI), joka mahdollistaa käyttäjiä zoomaamaan sisään ja ulos niiden esittämisessä. Prezin avulla käyttäjät voivat näyttää ja selata tietoja määräajassa 2.5D:nä tai parallaksi 3D:nä koordinaatistossa. Prezi perustettiin virallisesti vuonna 2009 Adam Sonlai-Fischerin, Peter Halacsyn ja Peter Arvain ansiosta.

## Prezi vs PowerPoint

Tässä on luokiteltu lukuisia Prezin ja sen pahimman kilpailijan PowerPointin teknisiä eroavaisuuksia.

## Lähteet

## Aiheesta muualla
* Videotutoriaaleja Prezin käytöstä Opetus.tv-sivustolla
Nornat

**Nornat** ovat skandinaavisessa mytologiassa kohtalon jumalattaria. He  muistuttavat antiikin taruston kohtalottaria.

Nornia on kolme: sisarukset *Urðr* ("kohtalo"), *Verðandi* ("kehittyminen") ja *Skuld* ("syyllisyys"). He säätävät niin jumalten kuin ihmisten kohtaloita ja maailman muuttumattomia lakeja. Nornat asuvat Asgårdissa, maailmanpuu Yggdrasilin juurella ja Urðrin kaivon äärellä, missä he kehräävät kunkin syntyneen ihmisen kohtalon langan. Erään tarun mukaan Urðr kehrää säikeet, Verðandi kiertää ne yhteen ja Skuld katkaisee langan. 

Mikään ei kuitenkaan ole ikuista, ja jopa Yggdrasilin on määrä kuihtua. Nornat yrittävät estää tämän, tai ainakin hidastaa prosessia kaatamalla kohtalon kaivosta mutaa ja vettä maailmanpuun juurille. Taianomainen neste pysäyttää mädäntymisen toistaiseksi.

Nornia koskevat myytit kuvastavat fatalistista suhtautumista elämään.

## Katso myös
*Kohtalottaret kreikkalaisessa mytologiassa
*Parcae roomalaisessa mytologiassa

## Lähteet

## Aiheesta muualla
Metrorail (Miami)

**Metrorail** tai pelkkä **Metro** on Miamin alueella Floridassa toimiva metrojärjestelmä. Metrorailia liikennöi Miami-Dade Transit (MDT), joka on Miami-Daden piirikunnan alainen virasto. Sen kokonaispituus on nykyisin noin 39,3 kilometriä, jonka varrella on yhteensä 23 metroasemaa. Linjoja Metrorailissa on kaksi, Vihreä ja Punainen. Metroa käytti vuonna 2012 keskimäärin noin 71 800 matkustajaa päivässä. Se on yhä Floridan osavaltion ainoa metrojärjestelmä.

Metrorailin ensimmäinen osuus avattiin 20. toukokuuta 1984. Miami-Dade Transitin tavoitteena on uudistusten avulla tuplata metron kokonaispituus aiemmasta 36 kilometristä yli 60 kilometriin vuoteen 2016 mennessä.

## Lähteet

## Aiheesta muualla
* Kotisivut
Burning Hearts

**Burning Hearts** on vuonna 2006 perustettu Turusta kotoisin oleva indie pop -yhtye. Yhtye on julkaissut kaksi studioalbumia.

Yhtyeen perustivat Jessika Rapo ja Henry Ojala vuonna 2006. Se julkaisi ensimmäisen studioalbuminsa Aboa Sleeping vuonna 2009. Toinen albumi Extinctions julkaistiin vuonna 2012. Se oli ehdolla kahden Emma-palkinnon, kriitikoiden valinta ja albuminkansi, saajaksi.

## Jäsenet
* Jessika Rapo – laulu (2006–)
* Henry Ojala (2006–)

## Julkaisut

### Studioalbumit
* 
* 

### EP:t
* 

### Singlet
* 
* 

## Lähteet

## Aiheesta muualla
Yhtyeen kotisivu
Shiranui (1899)

**Shiranui** () oli keisarillisen Japanin laivaston vuonna 1899 valmistunut Murakumo-luokan torpedovenehävittäjä, joka myytiin romutettavaksi 25. helmikuuta 1925. 

## Valmistus

Alus tilattiin 15. tammikuuta 1897 John I. Thornycroft and Companyltä Chiswickistä Lontoosta, missä köli laskettiin 1. tammikuuta 1898 telakkanumerolla 332. Alus laskettiin vesille 15. maaliskuuta 1899 ja valmistui 13. toukokuuta.

## Palvelus
Venäjän–Japanin sodassa alus osallistui Keltaisenmeren ja Tsushiman meritaisteluihin.

*Shiranui* luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien miehitykseen. Alus muutettiin 1. huhtikuuta 1922 apumiinalaivaksi ja edelleen yhteysalukseksi 1. elokuuta 1923, kunnes alus myytiin romutettavaksi 25. helmikuuta 1925.

## Lähteet
*
*

### Viitteet
Heinrich Schomburgk

**Heinrich Georg Schomburgk** (23. kesäkuuta 1885 Leipzig, Sachsen, Saksa – 29. maaliskuuta 1965 Königstein, Sachsen) oli saksalainen tennispelaaja ja jalkapalloilija. Tenniksessä hän saavutti olympiakultaa.

Schomburgk voitti Tukholman olympialaisissa 1912 kultaa sekanelinpelissä Dora Köringin kanssa. He voittivat loppuottelussa Ruotsin Gunnar Setterwallin ja Sigrid Fickin erin 6–4, 6–0. Jalkapallossa hän voitti Saksan mestaruuden.

## Lähteet
Onni Vilkas

**Onni Vilkas Oy** oli Kotkassa vuonna 1940 perustettu linja-autoyhtiö, joka vuonna 1999 siirtyi Pohjolan Liikenteen omistukseen ja on nyt sen aputoiminimi.

## Historiaa
Myös kuorma-autotoimintaa harjoittanut nuori Onni Vilkas (1910–1999) sai ensimmäisen linja-autolupansa vuonna 1934 linjalle Kotka–Hallansaari. Kahden vuoden kuluttua Vilkas perusti kolmen muun yrittäjän kanssa Kotkan Linja-auto Oy:n hoitaakseen Kotkan ja Karhulan lähiliikennettä. Vuonna 1939 aloitettiin pikavuoroliikenne linjalla Karhula–Kotka–Helsinki kahdella yhdeksän hengen henkilöautolla. Välirauhan aikana Vilkas perusti Onni Vilkas Oy:n, johon Kotkan Linja-auto Oy sulautettiin 1950-luvulla.

Linjaliikenteen ohella Onni Vilkas Oy panosti turistimatkoihin ja muuhun tilausliikenteeseen eri puolille Suomea ja Eurooppaa ja oli ensimmäisten joukossa järjestämässä bussimatkoja Neuvostoliittoon rajan avautuessa suomalaisille turistiryhmille 1958. Vuonna 1952 useita Vilkkaan linja-autoja oli mukana Helsingin olympialaisten henkilökuljetuksissa.

Vuonna 1959 Onni Vilkas Oy oli Linja-autoliiton jäsenyrityksistä yhdeksänneksi suurin 50 autollaan. Vuonna 1971 sijoitus oli kahdeksas ja autoja sata. Pohjolan Liikenteen ostaessa yhtiön 1999 Vilkkaalla oli kaikkiaan 70 autoa, 120 työntekijää ja liikevaihtoa noin 37 miljoonaa markkaa.

Yli puolen vuosisadan mittaan Onni Vilkkaan vinttikoiratunnuksella varustetut bussit tulivat tutuiksi Kymenlaakson tienkäyttäjille ja tilausajoasiakkaille. Vilkkaan bussit huolehtivat pitkään muun muassa Reserviupseerikoulun oppilaiden lomakuljetuksista. Toistakymmentä bussia käsittäneen jonon sotilaallisen täsmällinen lähtö RUK:n portilta Haminasta oli vaikuttava näky, jota Onni Vilkas saapui usein itse seuraamaan. RUK:n lomakuljetuksia alettiin kilpailuttaa 1990-luvulla, ja tällöin vuosikymmenien ajan jatkunut perinne  Vilkkaan "vinttikoirilla" tehdyissä lomamatkoissa katkesi.

Onni Vilkas sai liikenneneuvoksen arvon 1964 ja valtakunnallisen yrittäjäpalkinnon 1993. Hän kuoli 1999.

Onni Vilkas tunnettiin myös autourheiluharrastuksestaan. Hän osallistui muun muassa Jyväskylän Suurajoihin niiden perustamisesta, vuodesta 1951 lähtien aina vuoteen 1982 sekä Monte Carlo -ralliin kaikkiaan 18 kertaa vuosina 1952–1976. Vilkkaan parhaat saavutukset Monte Carlossa olivat yleiskilpailun 12. sija vuonna 1963 ja luokkavoitto vuonna 1965. Rata-ajoihin hän osallistui muun muassa Keimolan moottoriradalla. Uransa aikana hän ajoi Allardilla, Mercedes-Benzillä, BMW:llä ja Porschella. Vilkas harrasti myös kuntoliikuntaa ja teroitti hyvän fyysisen kunnon merkitystä myös yrityksensä henkilökunnalle. Hiihtäjä Marjatta Kajosmaa työskenteli aikoinaan autoemäntänä Vilkkaan yhtiössä.

Onni Vilkkaan poika on Jari Vilkas (s. 1946), joka jatkoi liikenneyhtiön toimitusjohtajana isänsä jälkeen ja harrasti itsekin autourheilua 1960- ja 1970-luvuilla.

## Lähteet
Shirakumo (1901)

**Shirakumo** () oli keisarillisen Japanin laivaston vuonna 1902 valmistunut Shirakumo-luokan torpedovenehävittäjä. Alus myytiin 21. heinäkuuta 1925. 

## Valmistus

Alus tilattiin 7. tai 16. marraskuuta 1901 John I. Thornycroft and Companyltä Chiswickistä Lontoosta, missä köli laskettiin 1. helmikuuta 1901 telakkanumerolla 356. Alus laskettiin vesille saman vuoden lopulla 1. lokakuuta ja valmistui 13. helmikuuta 1902.

## Palvelus
Alus palveli Venäjän–Japanin sodassa osallistuen Keltaisenmeren ja Tsushiman meritaisteluihin.

*Shirakumo* luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien miehitykseen. Alus muutettiin apumiinanraivaajaksi 1. huhtikuuta 1922 ja edelleen yhteysalukseksi 1. huhtikuuta 1923, kunnes se myytiin 21. heinäkuuta 1925.

## Lähteet
*
*

### Viitteet
Butrimonys

**Butrimonys** (jiddišiksi *Baltrimantz*) on kauppala eteläisessä Liettuassa, Alytusin kunnallispiirissa, Alytusin läänissä. Vuonna 2001 kauppalassa asui 1 126 asukasta. 

## Butrimonysin verilöyly
Toisen maailmansodan aikana 9. syyskuuta 1941 pian operaatio Barbarossan alkamisen jälkeen Butrimonysissa asuneet juutalaiset joutuivat Einsatzgruppenin ja liettualaisten vapaaehtoisten järjestämän verilöylyn uhreiksi. Asukkaat marssitettiin riviin, minkä jälkeen heidät ammuttiin konekivääreillä. Verilöylyssä sai surmansa 740 juutalaista, joista 67 oli miehiä, 370 naisia ja 303 lapsia.

## Lähteet

## Aiheesta muualla
Hangzhounlahden silta

**Hangzhounlahden silta** () on Hangzhounlahden ylittävä maantiesilta Zhejiangin maakunnassa Kiinan itärannikolla. Se on maailman pisin meren yllä kulkeva silta. 35,6 kilometriä pitkä silta yhdistää Shanghain metropolin Ningbon satamakaupunkiin lyhentäen niiden välimatkaa 400 kilometristä 80 kilometriin. Moottoritie johtaa Shanghaista lounaaseen Jiaxingin kaupunkiin, jonka jälkeen se kulkee siltaa pitkin lahden yli Cixin kaupunkiin. Cixistä tie jatkuu kaakkoon Ningbon kaupunkiin. Noin miljardi euroa maksaneen sillan toivotaan vauhdittavan alueen taloutta ja turismia.

## Lähteet
Alovė

**Alovė** on kauppala eteläisessä Liettuassa, Alytusin kunnallispiirissa, Alytusin läänissä. Vuonna 2001 kauppalassa asui 552 asukasta. Matkaa Alovėsta Alytusiin on 10 kilometriä.

## Lähteet
 

## Aiheesta muualla
*Kuvia
Miklusėnai

**Miklusėnai** on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 1021 asukasta. 

## Lähteet
Niels Oude Kamphuis

**Niels Oude Kamphuis** (s. 14. marraskuuta 1977 Hengelo, Alankomaat) on alankomaalainen jalkapalloilija, pelipaikaltaan puolustaja. Hän edusti urallaan alankomaalaista Twenteä sekä saksalaisia Schalke 04:ä ja Borussia Mönchengladbachia. Alankomaiden maajoukkueessa Oude Kamphuis pelasi yhden A-maaottelun.

## Lähteet
Victor Sikora

**Victor Tadeusz Sikora** (s. 11. huhtikuuta 1978 Deventer, Alankomaat) on alankomaalainen jalkapalloilija, pelipaikaltaan keskikenttäpelaaja. Hän edusti urallaan alankomaalaisia Go Ahead Eaglesiä, Vitesseä, Ajaxia, Heerenveeniä ja NAC Bredaa, yhdysvaltalaista Dallasia sekä australialaista Perth Glorya. Alankomaiden maajoukkueessa Sikora pelasi kuusi A-maaottelua vuosina 2001–2002.

## Lähteet
Asashio (1902)

**Asashio** () oli keisarillisen Japanin laivaston vuonna 1902 valmistunut Shirakumo-luokan torpedovenehävittäjä.

## Valmistus

Alus tilattiin 7. tai 16. marraskuuta 1901 John I. Thornycroft and Companyltä Chiswickistä Lontoosta, missä köli laskettiin 3. huhtikuuta 1901 telakkanumerolla 357. Se laskettiin vesille 10. tammikuuta 1902 ja valmistui 4. toukokuuta samana vuonna.

## Palvelus
*Asashio* luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Tsingtaon taisteluun sekä Saksan keisarikunnan eteläisen Tyynenmeren siirtokuntien miehitykseen. Se muutettiin apumiinanraivaajaksi 1. huhtikuuta 1922 ja apualukseksi 1. huhtikuuta 1923. Alus myytiin 5. huhtikuuta 1926.

## Lähteet
*
*

### Viitteet
Metropolitan Atlanta Rapid Transit Authority

**Metropolitan Atlanta Rapid Transit Authority** eli **MARTA** on Atlantassa ja sen metropolialueilla Georgian osavaltiossa toimiva metro- ja bussijärjestelmä. Siihen kuuluu noin 77 kilometriä metrorataa, neljä metrolinjaa ja 38 metroasemaa, jotka muodostavat yhdessä 132 bussilinjan kanssa yhteisen verkoston. MARTAa käytti vuonna 2012 keskimäärin noin 422 400 matkustajaa joka arkipäivä, joista 227 300 käytti metroa ja 193 100 linja-autoja.

MARTAn ensimmäinen bussilinja avattiin 17. helmikuuta 1972 ja ensimmäinen metrolinja 30. kesäkuuta 1979.

## Lähteet

## Aiheesta muualla

* Kotisivut
Ryan FR-1 Fireball

**Ryan FR-1 Fireball** on Yhdysvaltain laivastolle vuosina 1944 – 1945 valmistettu lentotukialuksilta toiminut hävittäjälentokone. Sen voimanlähteinä olivat sekä Wright R-1820 72W -tähtimoottorilla toiminut potkuri, että General Electric J31-GE3 -suihkumoottori.

FR-1 Fireball ei ollut sanottavasti uusia tulevia suihkukonehävittäjiä (kuten P-59 Airacomet:ia) nopeampi ja kolmella eri lentotukialuksella palvelleet lentokoneet poistettiin palveluskäytöstä vuoteen 1947 mennessä.

Koneen toimintakorkeus oli 13&nbsp;135 metriä. Molemmilla moottoreilla koneen huippunopeus oli 686 km/h, ja yksinomaan mäntämoottorilla 475 km/h.

Koneen aseistuksena oli neljä .50 BMG (12,7 mm) – kaliiperista konekivääriä. Siipien alla oli ripustuspisteet kahdeksalle 127 mm eli 5 tuuman kaliiperiselle raketille ja kahdelle enintään tuhat paunaa (454 kg) painavalle pommille.

## Lähteet
*Mondey, David: The Hamlyn Concise Guide to American Aircraft of World War II,  (ensipainos 1982, )

### Viitteet

## Aiheesta muualla

*http://www.aviastar.org/air/usa/ryan_fireball.php
*http://www.militaryfactory.com/aircraft/detail.asp?aircraft_id=828
Jangtsejoen suisto

**Jangtsejoen suisto** on noin 100&nbsp;000 neliökilometrin laajuinen suistoalue Shanghain sekä Jiangsun ja Zhejiangin maakuntien alueella Kiinassa, jossa Jangtsejoki laskee Itä-Kiinan mereen. Alueella asuu yli 10 prosenttia maan väestöstä. Vuonna 2002 alue vastasi 22 prosentista maan bruttokansantuotteesta, neljäsosaa liikevaihdosta ja 29 prosenttia maan tuonnista ja viennistä.

Ennen Itä-Kiinan mereen laskemistaan Jangtse jakautuu kahteen jokihaaraan. Näiden välissä sijaitsee Chongmingin saari, joka on syntynyt lietteen kasautuessa vuosisatojen ajan suiston alueelle.

## Lähteet

## Aiheesta muualla
Red Beard

**Red Beard** (*OR 1127*, suomeksi *Punaparta*) oli brittiläinen taktinen ydinase. Se oli aluksi, vapaasti putoava lentopommi, myöhemmin viivästys-mekanismila toimiva (Laydown Delivery) sekä räjähdysvoimakkuudeltaan 14 - 25 kilotonnin (kT) vahvuinen. Yli 3,5 metrin pituinen pommi (3,66&nbsp;m) oli 794 kg (1&nbsp;750 lbs) painoinen omamassaltaan, ja halkaisija oli 71 cm. Pommityyppi otettiin palveluskäyttöön 1961 ja poistettiin käytöstä 1971. Arviolta 80 tämän tyypin yksilöä valmistettiin, näistä laivaston ilmavoimat (*Fleet Air Arm*) saivat käyttöönsä 30 yksilöä.

Englantilaisten atomiaseen isä oli tohtori William Penney. *Red Beard* noudattaa Ison-Britannian laatimassa nimeämiskäytännössään, niin kutsuttua Sateenkaari-koodia (*Rainbow Code*). Erilaisia alatyyppejä kehitettiin 4 versiota, joista 2 eroteltiin nk. Mk.1 (15kT) ja Mk.2 (25kT) -tyypeiksi. Merkittävin ero lienee ns. *Lay Down Delivery* (suom. *matalapommituksen*) -mekanismin kehittely. *[[Blue Danube]]* (Sininen Tonava) oli toinen vastaavantyyppinen ilmasta pudotettava atomipommi.

Pommin kuljettamiseen tarvittiin aluksi, niin kutsuttuja V-pommittajia. Nämä olivat: Vickers Valiant, Handley Page Victor, sekä Avro Vulcan. Myös keskiraskas suihkukone, English Electric Canberra soveltui näihin tehtäviin.

Myöhemmin rynnäkkökoneet, kuten Blackburn Buccaneer soveltuivat nekin tähän tehtävään. Osa tähän taktiseen pommitukseen suunnitelluista lentokoneista olivat osoittautuneet epäluotettaviksi aiemmin, eräs näistä oli Supermarine Scimitar.

## Lähteet

*http://nuclearweaponarchive.org/Uk/UKArsenalDev.html
*https://www.thunder-and-lightnings.co.uk/vulcan/history.php
*http://www.awe.co.uk/aboutus/our_history_f77a4.html
Atacama Large Millimeter Array

**Atacama Large Millimeter Array** (**ALMA**) on maailman suurin maanpinnalla oleva radioteleskooppiryhmä, joka sijaitsee Llano de Chajnantorin observatorion alueella 5&nbsp;000 metrin korkeudessa merenpinnan yläpuolella Atacaman autiomaassa Pohjois-Chilessä. ALMA:an kuuluu 66 antennia, joiden halkaisija vaihtelee seitsemän ja 12 metrin välillä. ALMA on Pohjois-Amerikan, Euroopan ja Aasian avaruuskeskusten yhdessä toteuttama projekti. Observatorio on lähellä San Pedro de Atacaman aavikkokaupunkia.

ALMA:n 66 antennia levittäytyvät 16&nbsp;km:n alueelle ja siten antennien välinen etäisyys toisistaan vaihtelee 150 metristä 16 kilometriin. ALMA havainnoi millimetri-/alimillimetrialueella eli infrapunavalon ja radioaallon välissä olevalla sähkömagneettisen säteilyn aallonpituusalueella. Tarkoitus on saada kuvia entistä kylmemmistä kohteista, kuten galaksien välisen avaruuden kylmistä molekyylipilvistä sekä eräistä kaukaisimmista ja vanhimmista galakseista universumissa. ALMA kykenee ottamaan kuvia, jotka ovat noin kymmenen kertaa terävämpiä kuin Hubble Space Telescopen ottamat kuvat. Teleskooppiryhmän rakentamisen kokonaiskustannukset olivat 1,4&nbsp;mrd dollaria.

ALMA:n käyttöönotto ja avajaiset tapahtuivat 13. maaliskuuta 2013. Paikalla oli kunnianarvoisia vieraita, kuten ministereitä. Avajaisissa Chilen presidentti, Sebastián Piñera sanoi: "Yksi monista luonnonvaroistamme on Chilen vaikuttava yötaivas. Uskon, että tiede on ollut keskeinen myötävaikuttaja Chilen kehitykselle viime vuosina. Olen hyvin ylpeä kansainvälisestä yhteistyöstämme tähtitieteen saralla, mistä ALMA on viimeisin ja suurin tulos."

## Lähteet

## Aiheesta muualla

* 
* 
* 
* 
* 
*
Metrorail

**Metrorail** voi viitata ainakin seuraaviin:

* Metrorail (Etelä-Afrikka), Etelä-Afrikassa
* Washington Metro, Washington D.C.:ssa
* Los Angeles County Metro Rail, Los Angelesin piirikunnassa, Kaliforniassa
* Metrorail (Miami), Miamissa, Floridassa
* METRORail (Houston), Houstonissa, Texasissa
* METRO Light Rail (Phoenix), Phoenixissa, Arizonassa
* Buffalo Metro Rail, Buffalossa, New Yorkissa
* Capital MetroRail, Austinissa, Texasissa
* New MetroRail, Perthissä, Australiassa
Kirkkomme Lähetys

**Kirkkomme Lähetys** on Suomen evankelis-luterilaisen kirkon Kirkon lähetystyön keskuksen julkaisema aikakauslehti, joka käsittelee lähetystyötä. Lehti on ilmestynyt vuodesta 1959 alkaen kahdesti vuodessa, ja sen päätoimittaja on Risto Jukko.

## Lähteet

## Aiheesta muualla
* Kirkkomme Lähetys -lehden numerot 1/2001 alkaen (PDF)
Nokia Lumia 510

**Nokia Lumia 510** on matkapuhelinvalmistaja Nokian tuottaman Lumia-sarjan puhelin. Sen paino on 129&nbsp;g ja mitat 120,7&nbsp;mm, 64,9&nbsp;mm ja 11,46&nbsp;mm.

Puhelin on saanut kritiikkiä muun muassa microSD -korttipaikan puutteesta, pienestä 4 Gt tallennustilasta, salaman puutteesta sekä pienestä 256&nbsp;Mt keskusmuistista, jonka takia se on hidas eikä kykene suorittamaan kaikkia Windows Phone -sovelluksia.

## Katso myös
* Microsoft Lumia

## Lähteet
* Lumia 510 Nokian nettisivuilla 
* Nokia Lumia 510 - GSMArena.com 

### Viitteet
Italian taistelut

**Italian taistelut** toisessa maailmansodassa kuvaa liittoutuneiden sotatoimia Italiassa ja sen lähialueilla vuodesta 1943 alkaen aina Euroopan sotatoimien päättymiseen saakka. Liittoutuneiden yhteisesikunta () vastasi kaikkien liittoutuneiden maavoimien sotatoimien johtamisesta Välimeren alueella. Se suunnitteli ja toteutti Sisilian maihinnousun sekä Italian mantereelle tehdyt maihinnousut sekä siellä käydyt taistelut aina Saksan antautumiseen toukokuussa 1945 saakka.

On arvioitu, että Italiassa syyskuussa 1943 alkaneissa taisteluissa olisi saanut surmansa huhtikuuhun 1945 mennessä kaikkiaan 60&nbsp;000 liittoutuneiden ja 50&nbsp;000 saksalaista sotilasta. Kaikkiaan sotatoimissa kaatui, haavoittui, jäi sotavangiksi tai katosi noin 320&nbsp;000 liittoutuneiden sotilasta ja vastaava akselivaltojen luku oli noin 336&nbsp;500 miestä ottamatta huomioon sodan päättyessä antautuneita. Millään muulla läntisen Euroopan sotatoimialueella jalkaväkijoukot eivät kärsineet yhtä suuria tappioita.

Italian sisällä olevat San Marinon ja Vatikaanin valtiot kärsivät myös sotatoimista.

## Taustaa
Jo ennen Pohjois-Afrikassa saavutettua voittoa liittoutuneiden johtajilla oli erimielisyyksiä sotatoimien jatkamisesta Saksan lyömiseksi.

## Sotatoimet
### Maihinnousu Sisiliaan

Hyökkäys Sisiliaan aloitettiin 10. kesäkuuta 1943 maihinnousuilla ja maahanlaskuilla. Saksalaiset eivät kyenneet estämään saaren valtausta, mutta kykenivät evakuoimaan joukkonsa Messinansalmen ylitse Italiaan. Viimeiset akselivaltojen joukot poistuivat saarelta 17. elokuuta.

### Hyökkäys Italian mantereelle

Liittoutuneet jatkoivat hyökkäystään Italian mantereelle, kun brittijoukot iskivät operaatio Baytownissa Italian saappaan kärkeen 3. syyskuuta.

Italia antautui 8. syyskuuta, mutta saksalaisjoukot olivat valmistautuneet sotatoimiin ilman liittolaistaan. Yhdysvaltain johtama maihinnousu operaatio Avalanche tehtiin Salernoon 9. syyskuuta ja samanaikaisesti brittijoukot nousivat maihin Tarantossa operaatio Slapstickissä. Vaikea maasto oli suotuisa puolustajalle, mikä hidasti joukkojen etenemistä. Maihinnousseet joukot kuitenkin työnsivät saksalaisjoukkoja kohti pohjoista.

### Eteneminen Roomaan

Saksalaiset vetäytyivät niin kutsuttuun talviasemaan, jonka edustalle liittoutuneiden joukot pysäytettiin. Linjan taakse Anzioon tehtiin maihinnousu, jotta linja saataisiin murrettua. Maihinnousu ei kuitenkaan tuottanut haluttua tulosta, vaan linja murrettiin keväällä 1944 kovien taistelujen jälkeen Monte Cassinossa. Joukkojen jatkaessa etenemistä Rooma vallattiin kesäkuussa.

### Eteneminen Pohjois-Italiaan

Normandian maihinnousu ja puna-armeijan eteneminen itärintamalla teki Italian sotatoimista sivusuunnan kummallekin sotivalle osapuolelle. Rooman pohjoispuolen Gootti-linjaa ei saatu murrettua ennen kuin keväällä 1945. Kenraalit Karl Wolff ja Heinrich von Vietinghoff määräsivät liittoutuneiden kanssa käytyjen keskustelujen jälkeen saksalaiset laskemaan aseensa, jolloin sotatoimet alueella päättyivät 2. toukokuuta antautumiseen.

## Lähteet
* 
* 
* 
*
Sandy Pearlman

**Sandy Pearlman** (synt. **Samuel C. Pearlman**, 8. elokuuta 1943 Yhdysvallat – 26. heinäkuuta 2016) oli yhdysvaltalainen musiikkiteollisuuden vaikuttaja. Hän toimi mm. managerina, tuottajana, lauluntekijänä, toimittajana sekä levy-yhtiön johtajana. Hän toimi myös professorina ja pitää luentoja yliopistoissa. 

Parhaiten Pearlman muistetaan Blue Öyster Cult -yhtyeen pitkäaikaisena managerina, sanoittajana sekä tuottajana. Monet yhtyeen kappaleista pohjautuvat Pearlmanin 1960-luvulla kirjoittamaan sci-fi-henkiseen *Imaginos*-runoteokseen. Pearlman manageroi myös Black Sabbath -yhtyettä (1979-1982) ja myös tuotti monia artisteja (esim. The Clash). 

Pearlman oli myös pioneerina ns. stadion-luokan usean yhtyeen megakiertueiden kehittämisessä, kun hän yhdisti Black Sabbathin ja Blue Öyster Cultin samalle kiertueelle vuonna 1980. Myöhemmin mm. Lollapalooza- ja Ozzfest-kiertueet ovat toimineet samalla periaatteella.

Pearlmanin on myös väitetty 1960-luvulla lanseeranneen termin "heavy rock", kun hän työskenteli Crawdaddy!-lehden toimittajana.

1990-luvulla Pearlman toimi digitaalisen musiikin teollisuudessa ja 2000-luvulla hän toiminut luennoitsijana yliopistoissa. 

## Lähteet
Koiran laulu

__NOTOC__
**Koiran laulu** on Timo Rautiainen & Neljäs Sektori -yhtyeen viisi kappaletta sisältävä EP-levy, joka ilmestyi 15. maaliskuuta 2013. Samannimisen nimikkokappaleen lisäksi EP sisältää kaksi Jyväskylän Tanssisali Lutakossa joulukuussa 2012 äänitettyä live-kappaletta sekä kaksi cover -kappaletta.

## Kappaleet
# 
# 
# 
# 
# 

## Kokoonpano
* Timo Rautiainen – laulu, kitara
* Peter Engberg – kitara
* Jussi Nikula – rummut, lyömäsoittimet
* Jarkko Petosalmi – kitara
* Valtteri Tynkkynen – basso, taustalaulu

### Vierailevat muusikot
* Mikko Karmila – kitara (’’Lintu’’)
* Vesa Hyrskykari – saksofoni (’’Tulkaa kotiin’’)
* Tommi Kolunen – trumpetti (’’Tulkaa kotiin’’)

### Tuotanto
* Simo Orpana – äänitys (Studio Bad Mama)
* Mikko Karmila – äänitys (Drumforest- ja Sonic Pump-studiot), miksaus (Finnvox- ja Sonic Pump-studiot)
* Risto Pohjonen – live-kappaleiden äänitys (Tanssisali Lutakko, Jyväskylä, 5. joulukuuta 2012)
* Minerva Pappi – masterointi (Finnvox)
* Riku Mattila – A&R
* Kalle Pyyhtinen / Utudesign.net – kannet

## Arvostelut
* Imperiumi: 8½/10

## Lähteet

## Aiheesta muualla
* 
*
Aiken

**Aiken** on muun muassa seuraavien henkilöiden sukunimi:

* Clay Aiken (s. 1978), yhdysvaltalainen poplaulaja
* Conrad Aiken (1889–1973), yhdysvaltalainen kirjailija
* Howard H. Aiken (1900–1973), tietojenkäsittelytieteen tutkija
* Joan Aiken (1924–2004), englantilainen kirjailija
* Liam Aiken (s. 1990), yhdysvaltalainen näyttelijä
Harusame-luokka

**Harusame-luokka** () oli keisarillisen Japanin laivaston seitsemän aluksen muodostama torpedovenehävittäjäluokka. Se oli ensimmäinen Japanissa valmistettu hävittäjäluokka.

## Alukset

## Lähteet
*

### Viitteet

## Aiheesta muualla
Dwight Buycks

**Dwight Buycks** (s. 6. maaliskuuta 1989 Milwaukee, Wisconsin) on yhdysvaltalainen koripalloilija, pelipaikaltaan pelintekijä. Hän on edustanut muun muassa NBA:ssa Toronto Raptorsia, Los Angeles Lakersia ja Detroit Pistonsia sekä Espanjassa ACB-seura Valenciaa.

## Lähteet

* Dwight Buycks basketball profile eurobasket.com 
* Dwight Buycks Stats College Basketball at Sports-Reference.com 
* Dwight Buycks playerfile NBA Development League
Curtiss C-46 Commando

**Curtiss C-46 Commando** on yhdysvaltalainen toisen maailmansodan aikaan käyttöön otettu kuljetuslentokone. Rahdin ja joukkojen kuljetuksiin käytetyn konetyypin tuotantomäärä oli lähes 3&nbsp;200 koneyksilöä. 

Yhdysvaltojen lisäksi tyyppiä käytettiin monissa muissa maissa. Yhdysvaltain ilmavoimien palveluskäytöstä konetyyppi poistettiin vuonna 1968. C-46 Commando käytti voimanlähteenään kahta Pratt & Whitney R-2800 -tähtimoottoria. Lakikorkeus on 8&nbsp;412&nbsp;m ja huippunopeus 424&nbsp;km/h.

Konetta on käytetty myös siviili-ilmailussa, niin rahtikoneena kuin matkustajakuljetuksiinkin. C-46 Commandon etuihin kuuluu sen lyhyehkö kiitoratavaatimus, 1&nbsp;050 metriä. Normaali matkalentonopeus oli 330–340&nbsp;km/h. Pisin toimintamatka on 2&nbsp;620&nbsp;km. Kone kykenee ottamaan 36–40 matkustajaa tai enimmillään 2&nbsp;990&nbsp;kg rahtia.

## Lähteet

## Aiheesta muualla

* Airlier.net
* Curtiss C 46, Buffalo Airways 
* Curtiss C 46, Michael Prophet 
*http://www.ruudleeuw.com/c46_tech.htm
Tears on Tape

**Tears on Tape** on HIM-yhtyeen kahdeksas albumi, joka julkaistiin 26. huhtikuuta 2013. Stefan Lindfors on ohjannut musiikkivideot kappaleisiin ”Tears on Tape” ja ”Into the Night”. Yhtye palasi *Tears on Tapella* musiikillisille juurilleen. Kappaleiden kitarat ovat raskaita ja bassot soivat matalista virityksistä, kuten ensimmäisellä albumilla.

Julkaisuviikollaan Tears on Tape debytoi suomessa 2. sijalla ja Yhdysvalloissa 15. sijalla ollen siellä yhtyeen toiseksi paras listasijoitus.

## Kappaleet

## Kokoonpano
* Ville Valo – laulu, rummut ja basso (kappale "Kiss the Void"), piano (kappale "Trapped in Autumn")
* Mika Karppinen – rummut
* Mikko Lindström – kitara
* Mikko Paananen – basso, taustalaulu
* Janne Puurtinen – kosketinsoittimet

## Arvostelut
* About.com: 
* Allmusic: 
* Alternative Press: 
* Artistdirect: 
* Blabbermouth: 7.5/10
* The Guardian: 
* Imperiumi.net: 7.5/10
* Kaaoszine: 4/10
* Nuorgam: 77/100
* Rumba: 
* Soundi: 
* Sputnikmusic: 
* V2.fi: 

## Lähteet
Kylmää terästä (televisiosarja)

**Kylmää terästä** on  yhdysvaltalainen rikosdraamasarja, jonka on luonut Anthony E. Zuiker (C.S.I.:n luoja). Sarja alkoi ABC-kanavalla 20. syyskuuta 1986 ja päättyi 2. heinäkuuta 1987. Suomessa MTV 2 esitti kaikki jaksot 23. heinäkuusta 1987 lokakuuhun 1987 (torstaisin klo 22.20-23.20).

Sarjassa Wes Kennedy on yövuoroja tekevä poliisi, yksinhuoltajaisä ja hänellä kaksi teini-ikäistä lasta Robin ja Kevin. 

## Rooleissa

## Lähteet
Baltimore Metro Subway

**Baltimore Metro Subway**, tai paikallisten kesken usein **Metro Subway**, **The Subway** tai **Baltimore Metro**, on Baltimoressa ja sen metropolialueella Marylandin osavaltiossa toimiva metrojärjestelmä. Vaikka Baltimore Metro Subway on metro, suurin osa sen linjoista sijaitsee maanpinnan yläpuolella. Nykyisin järjestelmään kuuluu noin 55 kilometriä metrolinjaa, jonka varrella on yhteensä 14 metroasemaa. Metroa käytti vuonna 2011 keskimäärin noin 48 500 ihmistä joka arkipäivä.

Baltimore Metro Subwayn ensimmäinen osuus avattiin 21. marraskuuta 1983. Kun metron viimeinen suuri laajennus saatiin päätökseen vuonna 1995, oli metrohankkeen kokonaishinnaksi tullut noin 1,392 miljaria dollaria (USD).

## Lähteet

## Aiheesta muualla

* Kotisivut
Touch! Generations

**Touch! Generations** (タッチジェネレーションズ) oli Nintendon tuotemerkki, jota käytettiin Nintendo DS- ja Wii-peleissä näyttämään niiden kuuluvuutta laajemmalle yleisölle kuin tavallisille pelaajille. Nintendo lakkasi käyttämästä tuotemerkkiä Nintendo 3DS:n julkaisun yhteydessä vuonna 2011, vain viisi vuotta sen esittelemisen jälkeen.

## Pelit

Big Brain Academy ja Magnetica tulivat ensimmäisiksi Yhdysvalloissa markkinoitaviksi peleiksi, jotka saivat Touch!-merkinnän, kun ne julkaistiin 5. kesäkuuta. Niitä puolestaan seurasi 26. kesäkuuta 2006 julkaistu Sudoku Gridmaster. Samassa yhteydessä useat aiemmin julkaistut pelit merkittiin Touch! Generations-tuotemerkin alaisiksi.

**Japani**

Japanissa alkuperäisellä Touch! Generations-kokoelman peleillä oli massiivinen menestys, varsinkin *Brain Training*-peleillä, jotka sijoittuivat korkealle myyntitilastoissa.

**Pohjois-Amerikka**

Pohjois-Amerikassa Brain Age julkaistiin 17. huhtikuuta 2006, mutta Touch! Generations-brändi julkaistiin vasta 5. kesäkuuta 2006.

**Eurooppa ja Australia**

Touch! Generations julkaistiin Euroopassa 9. kesäkuuta 2006 *Dr. Kawashima's Brain Training: How Old Is Your Brain?* pelin julkaisun yhteydessä.

Wii Play listattiin osaksi Touch! Generationsia Australiassa, mutta missään muualla sitä ei listattu lainkaan. Lisäksi Trauma Center: Second Opinion näkyy Euroopan Touch! Generationsin nettisivuilla, mutta sitä ei ole listattu virallisten Wiille julkaistujen Touch! Generations-pelien joukkoon.

## Vastaanotto

Touch! Generations-pelit on vastaanotettu erittäin hyvin lähes joka alueella. Esimerkiksi *Brain Age: Train Your Brain In Minutes A Day*-peliä on myyty maailmanlaajuisesti yli 9 miljoonaa kappaletta. Nintendogs-sarja on yksi suosituimmista DS-nimikkeistä, myyden toukokuuhun 2009 mennessä yhteensä 22.2 miljoonaa kappaletta, jota seuraa Brain Training 17.4 miljoonan kappaleen myynnillä.

## Lähteet
B-luokka (sukellusvene, USA)

**B-luokka** oli Yhdysvaltain laivaston kolmen sukellusveneen muodostama alusluokka, jonka veneet rakensi Fore River Shipbuilding Company.

## Alukset
* *[[USS B-1 (SS10)|USS B-1]]* oli alkuperäiseltä nimeltään *Viper* ja se otettiin käyttöön 30. maaliskuuta 1907 ja poistettiin käytöstä 1. joulukuuta 1921. Alusta käytettiin harjoitusmaalina. 
* *[[USS B-2 (SS11)|USS B-2]]* oli alkuperäiseltä nimeltään *Cuttlefish* ja se otettiin käyttöön 1. syyskuuta 1906 ja poistettiin käytöstä 12. joulukuuta 1919. Alusta käytettiin myöhemmin harjoitusmaalina. 
* *[[USS B-3 (SS12)|USS B-3]]* oli alkuperäiseltä nimeltään *Tarantula* ja se otettiin käyttöön 30. maaliskuuta 1907 ja poistettiin käytöstä 25. heinäkuuta 1921. Alusta käytettiin myöhemmin harjoitusmaalina. 

## Lähteet

## Aiheesta muualla
* The B-Boats (kuvia ja miehistölista)
Curtiss SOC Seagull

**Curtiss SOC Seagull** (suom. Merilokki) on yhdysvaltalainen meripartiointi- ja tiedustelulentokone.  Kone oli kaksitasoinen potkurikäyttöinen vesilentokone. Tyyppi oli käytössä toisessa maailmansodassa, vaikkakin se oli tyyppinä jo vanhentunut.

Tyypin ensilento oli vuonna 1934, ja se esiteltiin 1935. SOC Seagull vedettiin pois palveluskäytöstä vuonna 1945. Sen merkittävimmät variantit olivat SOC-1, SOC-2 sekä SOC-3. Muitakin alatyyppejä oli olemassa.

Curtiss SOC Seagull operoi ainakin lentotukialus *[[USS Long Island (CVE-1)|USS Long Island]]ilta*. Kone oli aseistettu kahdella 7,62&nbsp;mm konekiväärillä. Niistä toinen ampui eteenpäin ja toinen oli takatähystäjän käytössä liikuteltavana taakse ylös. Koneen maksimipommikuorma ripustimissa oli enintään 295&nbsp;kg.

## Lähteet
* 
* Mondey, David: The Hamlyn Concise Guide to American Aircraft of World War II (ensipainos 1982)  (englanniksi, s. 96–97)
*  

### Viitteet

## Aiheesta muualla

* Seagull 
*http://midway1942.org/planes/usn_soc.shtml
*http://www.patriotspoint.org/news_events/curtiss-soc-seagull-1934/
*http://www.oocities.org/usstuscaloosa/seaplanes.htm
C-luokka (sukellusvene, USA)

**C-luokka** oli Yhdysvaltain laivaston viiden aluksen muodostama sukellusveneluokka, jonka alukset rakensi Fore River Shipyard Electric Boat Companyn alihankintana. Veneet rakennettiin vuosina 1906-1909 ja ne olivat käytössä 1908-1919. Kaikki viisi myytiin romuksi vuonna 1920.

## Palvelushistoria
Luokan sukellusveneet palvelivat Atlantin laivastossa. Kaikki viisi venettä lähtivät 20. toukokuuta 1913 Norfolkin laivastotukikohdasta Guantanamo Bayhyn, Kuubaan, jossa ne harjoittelivat pääasiassa torpedojen käyttöä. Veneet saattoivat 7. joulukuuta neljä pinta-alusta Colóniin Panamaan, mikä oli pisin matka, minkä Yhdysvaltain laivaston sukellusveneet olivat tehneet siihen mennessä.

## Alukset
* *[[USS C-1 (SS-9)|USS C-1]]* valmistui 4. lokakuuta 1906 ja otettiin käyttöön 30. kesäkuuta 1908 alkuperäisellä nimellä *Octopus*. Alus poistettiin käytöstä 4. elokuuta 1919 ja myytiin romuksi.
* *[[USS C-2 (SS-13)|USS C-2]]* valmistui 8. huhtikuuta 1909 ja otettiin käyttöön 23. marraskuuta 1909 alkuperäisellä nimellä *Stingray*. Alus poistettiin käytöstä 23. joulukuuta 1919 ja myytiin romuksi.
* *[[USS C-3 (SS-14)|USS C-3]]* valmistui 8. huhtikuuta 1909 ja otettiin käyttöön 23. marraskuuta 1909 alkuperäisellä nimellä *Tarpon*. Alus poistettiin käytöstä 23. joulukuuta 1919 ja myytiin romuksi.
* *[[USS C-4 (SS-15)|USS C-4]]* valmistui 17. kesäkuuta 1909 ja otettiin käyttöön 23. marraskuuta 1909 alkuperäisellä nimellä *Bonita*. Alus poistettiin käytöstä 15. elokuuta 1919 ja myytiin romuksi.
* *[[USS C-5 (SS-16)|USS C-5]]* valmistui 16. kesäkuuta 1908 ja otettiin käyttöön 2. helmikuuta 1910 alkuperäisellä nimellä *Snapper*. Alus poistettiin käytöstä 23. joulukuuta 1919 ja myytiin romuksi.

## Lähteet
One Thing (One Directionin kappale)

”**One Thing**” on One Directionin musiikkikappale yhtyeen vuonna 2011 julkaistulta esikoisalbumilta *[[Up All Night (One Directionin albumi)|Up All Night]]*. Kappaleen ovat kirjoittaneet Carl Falk, Savan Kotecha ja Rami Yacoub. Syco Music julkaisi kappaleen singlenä useissa maissa 6. tammikuuta 2012 ja Britanniassa 13. helmikuuta 2012.

## Lähteet
D-luokka (sukellusvene, USA)

**D-luokka** oli Yhdysvaltain laivaston kolmen aluksen muodostama sukellusveneluokka, jonka alukset rakensi Fore River Shipyard Electric Boat Companyn alihankintana. Veneet rakennettiin vuosina 1909-1910 ja ne olivat käytössä 1909-1922. Kaikki kolme myytiin romuksi vuonna 1922.

## Veneet
* *[[USS D-1 (SS-17)|USS D-1]]* valmistui 8. huhtikuuta 1909 ja otettiin käyttöön 23. marraskuuta 1909 alkuperäiseltä nimeltään *Narwhal*. Alus poistettiin käytöstä 8. helmikuuta 1922 ja myytiin romuksi.
* *[[USS D-2 (SS-18)|USS D-2]]* valmistui 16. kesäkuuta 1909 ja otettiin käyttöön 23. marraskuuta 1909 alkuperäiseltä nimeltään *Grayling*. Alus poistettiin käytöstä 18. tammikuuta 1922 ja myytiin romuksi. 
* *[[USS D-3 (SS-19)|USS D-3]]* valmistui 12. maaliskuuta 1910 ja otettiin käyttöön 8. syyskuuta 1910 alkuperäiseltä nimeltään *Salmon*. Alus poistettiin käytöstä 20. maaliskuuta 1922 ja myytiin romuksi. 

## Lähteet
Antofobia

**Antofobia** (eng. *anthophobia*. Kreikan kielen sanoista *anthos*, kukka, ja *phobos*, pelko) on synnynnäinen fobia, jossa henkilö pelkää kukkia. Yleisimmin fobia liittyy vain tietynlaisiin kukkiin.
Harusame (1902)

**Harusame** () oli keisarillisen Japanin laivaston vuonna 1903 valmistunut Harusame-luokan torpedovenehävittäjä, joka poistettiin alusluettelosta 28. joulukuuta 1928. 

## Valmistus

Alus tilattiin 1900 osana vuoden 1894 kymmenvuotisohjelmaa Yokosukan laivastontelakalta, missä köli laskettiin 1. helmikuuta 1902. Alus laskettiin vesille saman vuoden lopulla 31. lokakuuta ja valmistui 26. kesäkuuta 1903.

## Palvelus
Alus palveli Venäjän–Japanin sodassa osallistuen Port Arthurin, Keltaisenmeren ja Tsushiman meritaisteluihin.

Alus upposi 24. marraskuuta 1911 ajettuaan karille Matoyanlahdella Mien prefektuurissa. Se poistettiin alusluettelosta 28. joulukuuta. Aluksen hylky romutettiin 1. elokuuta 1926.

## Lähteet
*

### Viitteet
Hayatori (1903)

**Hayatori** () oli keisarillisen Japanin laivaston vuonna 1903 valmistunut Harusame-luokan torpedovenehävittäjä, joka upposi osuttuaan miinaan 3. syyskuuta 1904. 

## Valmistus

Alus tilattiin 1900 osana vuoden 1894 kymmenvuotisohjelmaa Yokosukan laivastontelakalta, missä köli laskettiin 15. huhtikuuta 1902. Alus laskettiin vesille 12. maaliskuuta 1903 ja valmistui puolisen vuotta myöhemmin 24. elokuuta.

## Palvelus
Alus osallistui Venäjän–Japanin sotaan. Se osui miinaan 3. syyskuuta 1904 Port Arthurin edustalla. Alus poistettiin alusluettelosta 15. kesäkuuta 1905.

## Lähteet
*

### Viitteet
Asagiri (1903)

**Asagiri** () oli keisarillisen Japanin laivaston vuonna 1903 valmistunut Harusame-luokan torpedovenehävittäjä, joka myytiin romutettavaksi 14. helmikuuta 1926. 

## Valmistus

Alus tilattiin 1900 osana vuoden 1894 kymmenvuotisohjelmaa Yokosukan laivastontelakalta, missä köli laskettiin 15. huhtikuuta 1902. Alus laskettiin vesille tasan vuotta myöhemmin 15. huhtikuuta 1903 ja valmistui puolisen vuotta myöhemmin 18. syyskuuta.

## Palvelus
Alus palveli Venäjän–Japanin sodassa osallistuen Port Arthurin, Keltaisenmeren ja Tsushiman meritaisteluihin.

*Asagiri* luokiteltiin 28. elokuuta 1912 kolmannen luokan hävittäjäksi, ja se poistettiin ensilinjan tehtävistä. Ensimmäisen maailmansodan alkaessa alus palautettiin palvelukseen. Se muutettiin apumiinanraivaajaksi 1. huhtikuuta 1922, ja alus poistettiin palveluksesta tasan vuotta myöhemmin. Se myytiin romutettavaksi 14. helmikuuta 1926. 

## Lähteet
*

### Viitteet
Mel & Kim

**Mel & Kim** oli 1980-luvun jälkipuoliskolla vaikuttanut brittiläinen dance pop -duo. Sen muodostivat Lontoosta kotoisin olleet jamaikalaistaustaiset sisarukset Melanie (11. heinäkuuta 1966 – 18. tammikuuta 1990) ja Kim (s. 28. elokuuta 1961) Appleby. Heidän tuottajanaan toimi Stock Aitken Waterman -kolmikko.

Mel & Kim julkaisi yhden albumin vuonna 1987. Sitä myytiin maailmanlaajuisesti yli kolme miljoonaa kappaletta, ja levy ilmestyi vielä kaksi vuotta myöhemmin uudelleenmiksattuna. Kaksikon suurin hitti oli single "Respectable"*,* joka nousi listaykköseksi muun muassa Britanniassa, Länsi-Saksassa ja Suomessa. Se ylsi ykkössijalle myös Yhdysvalloissa Billboardin kokoamalla dance-listalla.

Duo lopetti toimintansa Melin vakavan sairauden myötä. Paraganglioomasta kärsinyt Melanie Appleby kuoli keuhkokuumeeseen 23-vuotiaana tammikuussa 1990. Kim Appleby on jatkanut uraansa sisarensa kuoleman jälkeenkin. 

## Diskografia
### Albumit
*
**Something Special* (1989, F.L.M. -albumin uudelleenmiksaus)

### Singlet
* Showing Out (Get Fresh at the Weekend) (1986)
* Respectable (1987)
* F.L.M. (1987)
* I'm the One Who Really Loves You (1988)
* That's the Way it is (1988)
* More than Words Can Say (1989)
* Megamix Ninety! (1990)
* Where is Love (2018)

## Lähteet
*Allmusic
Everybody Votes Channel

**Everybody Votes Channel** on Wiin Wii Menussa sijaitseva sovellusohjelma, joka antaa käyttäjille mahdollisuuden äänestää yksinkertaisissa mielipidetiedusteluissa sekä vertailla mielipiteitä ystävien, perheiden tai muiden äänestäjien kesken ympäri maapalloa.

*Everybody Votes Channel* julkaistiin 13. helmikuuta 2007. Sen julkaisu tuli yllätyksenä, koska Nintendo ei tehnyt mitään ilmoituksia koskien sitä, ennen kuin se oli ladattavissa. Se on tällä hetkellä vapaasti ladattavissa Wii Channelissä sijaitsevassa Wii Shop Channel-ostoskanavassa.

## Lähteet
Port Authority Trans-Hudson

**Port Authority Trans-Hudson** eli **PATH** on pohjoisen New Jerseyn ja Manhattanin alueella toimiva lähiliikennejärjestelmä . Sitä liikennöi Port Authority of New York and New Jersey. Järjestelmän kokonaispituus on 22,2 kilometriä: tähän kuuluu neljä linjaa, joiden varrella on yhteensä 13 asemaa. Vuonna 2011 sillä oli keskimäärin noin 259 100 käyttäjää joka päivä. Nykyisin järjestelmä on auki ympäri vuorokauden, joskin osa linjoista pidetään yön hiljaisimpina tunteina suljettuina.

Port Authority Trans-Hudson avattiin 25. helmikuuta 1908. Järjestelmää liikennöi alkujaan Hudson and Manhattan Railroad -niminen yhtiö, joka rakennutti 1900-luvun alussa ensimmäiset rautatietunnelit Hudson-joen ali Manhattanin kohdalla. Yhtiön ajauduttua vararikkoon Port Authority -virasto otti linjat hallintaansa vuonna 1962.

## Lähteet

## Aiheesta muualla

* Kotisivut
Suolisolmu

**Suolisolmu** on paitsi synonyymi suolitukokselle, myös erillinen sairaus jolla viitataan useimmin eläinten, esimerkiksi hevosen tai koiran vatsalaukunkiertymään tai suolitukokseen.

**Mahalaukunkiertymä** on koirilla esiintyvä tila, jossa mahalaukku kiertyy itsensä ympäri. Mahalaukku sulkeutuu ja koira ei pysty ulostamaan tai oksentamaan. Oireina on mahan turpoaminen ja oksennusyritykset. Mahalaukunkiertymä on erittäin vakava tila ja vaatii aina eläinlääkärin hoitoa.

Yleisestikin suolisolmusta puhuttaessa tarkoitetaan hevosta. Ennusteena on lähes poikkeuksetta eläimen kuolema jonka diagnosoi eläinlääkäri. Suolisolmu-termiä ei käytetä puhuttaessa ihmisen suolitukoksesta.

## Katso myös
*Tyrä
*Suolitukos

## Aiheesta muualla
*Suomen Briard ry, vatsalaukunkiertymä 
*Eläinlääkäri.fi
Niilo Luukanen

**Niilo Mauri Luukanen** (8. helmikuuta 1898 Helsinki – 28. tammikuuta 1985 Helsinki) oli suomalainen juristi. Hän oli lainvalmistelukunnan jäsen 1939–1946, oikeusneuvos 1946–1949, Helsingin oikeuspormestari vuodesta 1957 ja työtuomioistuimen puheenjohtaja vuodesta 1958.

## Lähteet
Viihdekeskus Minna

**Viihdekeskus Minna** on kauppa- ja viihdekeskus Kuopion torin läheisyydessä. Carlson-konsernin rakennuttaman viihdekeskuksen katuosoite on Ajurinkatu 16. Keskuksessa on muun muassa Finnkinon Scala-elokuvateatteri, K-Market, Burger5-ravintola sekä Liikuntakeskus Kunnonsali. Keskuksen pinta-ala on noin 9&nbsp;000 neliömetriä. Keskuksen design on moderni ja avoin. Viihdekeskus Minna avattiin alun perin nimellä IsoCee perjantaina 17.5.2013.

Vuonna 2014 Carlson myi silloisen IsoCeen julkisen alan eläkerahoituslaitos Kevalle. Kauppahinnaksi uutisoitiin 18,8 miljoonaa euroa. Ostajalla oli ennestään omistuksessaan jo viereinen Kauppakeskus Minna.

## Alue
Viihdekeskus Minna sijaitsee Kuopion ydinkeskustassa aivan torin ja keskustan muiden kauppakeskusten ja tavaratalojen lähellä. Matkaa keskuksesta Kuopion torille on noin 300 metriä.

## Lähteet

## Aiheesta muualla
* Finnkinon Scala-elokuvateatteri IsoCeessä  (finnkino.fi)
Wii Shop Channel

**Wii Shop Channel** oli Wiille julkaistu digitaalisen jakelun verkkokauppa, joka antoi käyttäjien ladata Virtual Console ja WiiWare-pelejä sekä uusia kanavia. Sisällön lataamiseen käytettiin Wii Points -pisteitä. Kanava julkaistiin Wii-konsolin kanssa vuonna 2006. 

Nintendo sulki tuen 30. tammikuuta 2019. Palvelun korvaa Nintendo eShop Nintendo Switch ja Nintendo 3DS -alustoilla.

## Lähteet
Tanner Glass

**Tanner Glass** (s. 29. marraskuuta 1983 Regina, Saskatchewan, Kanada) on kanadalainen uransa päättänyt jääkiekkoilija, pelipaikaltaan vasen laitahyökkääjä. Florida Panthers varasi Glassin 265. pelaajana .

## Ura
Glass pelasi kauden 2001–2002 BCHL:n Penticton Panthersissa. Seuraavalla kaudella hän pelasi sekä Penticton Panthersissa että saman sarjan Nanaimo Clippersissä. Kaudeksi 2003–2004 Glass siirtyi NCAA:n Dartmouth Collegeen, jossa pelasi yhteensä neljä kautta. Toiseksi viimeisellä kaudellaan 2005–2006 hän oli joukkueen varakapteeni.

Glass pelasi kauden 2006–2007 aikana myös neljä ottelua hänet vuonna 2003 NHL:ään varanneen Florida Panthersin farmijoukkueessa AHL:n Rochester Americansissa. Kaudella 2007–2008 hän debytoi NHL:ssä 12. marraskuuta 2007 Carolina Hurricanesia vastaan. Ensimmäisen NHL-maalinsa Glass teki 22. tammikuuta 2008 Ottawa Senatorsia vastaan. Hän pelasi kauden aikana NHL:ssä 41 ottelua ja AHL:ssä 43 ottelua. Kaudella 2008–2009 Glass pelasi NHL:ssä vain kolme ottelua ja AHL:ssä 44 ottelua.

Kaudeksi 2009–2010 Glass siirtyi Vancouver Canucksiin, jossa pelasi myös kauden 2010–2011. Hän pääsi kummallakin kaudella pelaamaan myös pudotuspelejä. Kauden 2011–2012 Glass pelasi Winnipeg Jetsissä, josta siirtyi kaudeksi 2012–2013 Pittsburgh Penguinsiin. Pelattuaan Penguinsissa myös kauden 2013–2014 hän siirtyi New York Rangersiin.

## Tilastot

## Lähteet
* 
* 
* Tanner Glass NHL.comissa
Sikaianan kieli

**Sikaianan kieli** on polynesialainen kieli, jota puhutaan Sikaianan saarella, Salomoninsaarilla. Kieltä puhuu 730 henkilöä. Se lasketaan kuolevaksi kieleksi eikä sillä ole tunnettuja murteita. Sikaianan lähimpiä sukulaiskieliä ovat muun muassa tikopia ja emae.

## Historia ja kirjakieli
Arthur Capell julkaisi vuonna 1935 sikaianasta kertovan sanakirjan, jossa oli myös lyhyt kuvaus kielen historiasta ja kielioppi. Myöhemmin myös William Donner on kirjoittanut kielestä 1970–1980-luvuilla.

Kieltä kirjoitetaan latinalaisin aakkosin. Vain joitakin osia Raamatusta on käännetty sikaianaksi.

## Fonologia

### Konsonantit

Lähde:

### Vokaalit

Lähde:

## Lähteet
Ördög

**Ördög** on pakanallinen piru unkarilaisessa mytologiassa.  

Kristinuskossa Ördög samaistetaan piruun. Usein hänet kuvataan faunin kaltaisena hännäkkäänä, sarvekkaana ja pukinsorkkaisena olentona. Ördög liikkuu usein alamaailmassa tai helvetissä (pokol). Kun hän oleskelee ylämaailmassa hän esiintyy kettuna, tummana liekkinä tai perinteisenä unkarilaisena tummasilmäisenä paimenena.
  
## Aiheesta muualla
*Ordog.org
Milano – San Remo 2013

**Milano – San Remo 2013** oli järjestyksessään 104. maantiepyöräilyn Milano – San Remo -kilpailu. Se käytiin 298&nbsp;kilometrin reitillä Milanosta San Remoon 17. maaliskuuta 2013. 46 kilometrin osuus Ovadasta Arenzanoon jätettiin kuitenkin ajamatta huonojen olosuhteiden vuoksi. Kilpailu kuului UCI World Touriin..

Gerald Ciolek voitti kilpailun oltuaan paras seitsemän ajajan loppukirissä ennen Peter Sagania ja Fabian Cancellaraa.

## Tulokset

## Osallistuneet joukkueet
Kilpailussa olivat mukana seuraavat 25 joukkuetta:
*UCI Pro -joukkueet: Ag2r-La Mondiale, Argos-Shimano, Astana Team, Blanco Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Orica-GreenEDGE, Katjuša, Lampre-Merida, Lotto-Belisol, Team Movistar, Omega Pharma-Quick Step, RadioShack-Leopard, Team Saxo Bank, Team Sky, Vacansoleil-DCM
*UCI Continental Circuits -joukkueet: Androni Giocattoli - Venezuela, Bardiani Valvole-CSF Inox, Team Europcar, IAM Cycling, MTN Qhubeka, Vini Fantini - Selle Italia

## Lähteet

## Aiheesta muualla
Mii Contest Channel

**Mii Contest Channel** (Pohjois-Amerikassa **Check Mii Out Channel** ja espanjankielisissä maissa **Miirame**) oli Wiille julkaistu sovellusohjelma, joka antoi pelaajien jakaa digitaalisia avatareja, Mii-hahmoja, ja laittaa niitä kilpailuihin. Se julkaistiin maailmanlaajuisesti 11. marraskuuta 2007. Se oli ilmaiseksi ladattavissa Wii Menussa olevasta Wii Shop Channel-kanavasta. Palvelu lakkautettiin kesäkuussa 2013.

## Katso myös

* Everybody Votes Channel
* Mii
* Wii Shop Channel

## Lähteet